RAAMATULLINEN USKO & HERÄTYS
Raamatullinen usko - aina perustana herätykselle 1/6
Tervetuloa seuraamaan ohjelmaa Raamatullinen usko & herätys!
Kuudessa jaksossa tutkimme Jumalan sanaa, miten se toimii, -
ja kuinka se voi antaa herätyksen.
Nimeni on Anders Gerdmar.
Olen syntynyt pappilassa Smoolannissa yli 60-vuotta sitten.
Kasvoin lämminhenkisessä kristityssä perheessä.
Suuri vallankumous elämässäni oli, kun täytyin Pyhällä Hengellä.
Siitä lähtien olen saarnannut, opettanut ja -
omistautunut akateemisille opinnoille.
Tulen puhumaan Raamatusta osittain eri tavalla kuin yleensä on tapana.
Sillä se koskee myös Jumalan sanan puolustamista.
Jumalan sanan on pysyttävä, siten kuin Jumala on sen suunnitellut.
Tutkimme eri asioita, sillä Jumalan sanaa vastaan hyökätään -
ja voimme puolustaa sitä.
Pidämme huolen siitä, että Jumalan sanalla on sijaa -
maissamme ja kulttuureissamme.
Kysymys kuuluukin silloin, miten herätys tulee ja -
kuinka voimme saada herätyksen.
Vakaumukseni on, että Jumalan sanalla on ratkaiseva asema, -
jotta Hän voi toteuttaa tahtonsa.
On tärkeää, että asetamme Jumalan sanan keskeiselle sijalle -
jotta se saa hallita ja täyttää elämämme, sekä -
seurakunnan ja koko maan elämän.
Palaan tähän asiaan myöhemmin.
Kokemus osoittaa, että Jumalan sanan julistus ja -
Jumalan sanaan keskittyminen saavat aina aikaan herätyksen.
Tämä voidaan nähdä laajemminkin -
seurakunnan, maan tai kaupungin kasvuna -
tai henkilökohtaisella tasolla.
Luemme Raamattua, ja voit seurata Raamatustasi tai kuunnella.
Palaan Jumalan elävän sanan pariin.
Menemme 1 Piet. 1:23-25:een, -
jossa sanotaan näin: -
"... olette uudestisyntyneet, -
ette katoavasta, vaan katoamattomasta siemenestä, -
Jumalan elävän ja pysyvän sanan kautta.
Sillä: 'kaikki liha on kuin ruoho, ja kaikki sen kauneus -
kuin ruohon kukkanen; ruoho kuivuu, ja kukkanen varisee, mutta -
Herran sana pysyy iankaikkisesti'. Ja tämä on se sana, -
joka on teille ilosanomana julistettu."
Nämä valtavat sanat puhuvat siitä, kuinka sinä ja minä pelastuimme, -
tai siitä, miten tullaan uskoon.
Se tapahtuu lukemalla ja vastaanottamalla Jumalan sanaa.
Kun aletaan toimia Jumalan sanan perusteella, Jumala tekee ihmeen.
Näemme tekstistä, että Sanassa on itsessään voima.
Se ei ole katoava siemen.
Se ei ole siemen, jonka kylvämme maahan, vaan -
se on katoamaton siemen, jota ei voi koskaan tuhota.
Kun luemme Jumalan sanaa, voimme nähdä sen voiman, -
kuinka se aina murtautuu mahdottomienkin tilanteiden läpi.
Henkilökohtaisella tasolla uskomme alkaa Jumalan sanan kautta, -
sillä uskomme tulee kuulemisesta, Kristuksen sanan voiman kautta.
Sana myös vahvistaa ja kehittää uskoamme niin, että -
voimme elää uskossa koko elämämme.
Palaamme usein tähän kuvaukseen siemenestä -
sekä myös muihin aiheisiin, jotka toistuvat oppitunneillamme.
Keskeistä tässä on: "Mitä kylvät, sitä myös niität."
On tärkeää, mitä siementä kylvää.
Talvella on kylmä, mutta keväällä on taas kylvön aika.
Vaimollani on tapana keväällä hankkia siemeniä.
Hän pistää niitä itämään ensin talomme sisätiloissa ennen kylvöä.
On tärkeää, mitä kylvää. Joskus on mukana vanhoja siemeniä, ja -
sitä miettii lähteekö ne kasvamaan.
Kuitenkin haluaa tietää, että siemenet ovat hyviä, ja -
niistä kasvaa porkkanoita ja punajuuria tai mitä haluaa saada.
Silloin hankkii hyvää siementä.
Samoin on Jumalan sanan kanssa, joka tuottaa hedelmää.
On myös tärkeää, että Jumalan sana saa olla sitä, mitä se on.
Tulemme toisen kysymyksen äärelle: "Miltä ympäristömme näyttää?"
"Miltä maassamme tai kaupungissamme näyttää?"
"Miltä tämä maailma näyttää?" Elämme myllerrysten aikaa.
Poliittinen elämä on sekavaa, ja Eurooppaa on ravisteltu tavalla, -
jota ei ole tapahtunut aikoihin.
Silloin ymmärtää, että Jumalan ja Hänen sanansa täytyy tulla esiin -
ja sen on otettava paikkansa, maassa ja Euroopassa.
Kuinka se tapahtuu? Se tapahtuu -
Pyhän Hengen kautta, ja Pyhä Henki toimii Jumalan sanan kautta.
Siksi se on tärkeää!
Näemme asiamme edetessä, -
että Jumalan Sanaa vesitetään usein.
Sielunvihollinen tietää, että Jumalan sana on tärkeä, -
jos se saa juurtua, siihen uskotaan ja sitä julistetaan.
Hänen valtakuntansa vähenee silloin ja Jumalan valtakunta kasvaa.
Siksi Jumalan sanaa vastaan hyökätään. Näitä asioita tutkimme.
On tärkeä ymmärtää eri suuntauksia kristillisen kirkon ympärillä.
Voimme myös asettua muurille rukoilemaan, että Jumalan sanaa -
voidaan julistaa voimallisesti ja puhtaasti tässä ajassa.
Tarkastelemme Sanasta saatavaa tietoa, -
mutta myös sitä vastaan tehtyjä hyökkäyksiä.
Ensimmäisenä haluan nostaa esille Raamatun antaman esimerkin siitä, -
miten se itse määrittää Sanaa.
Tärkeintä on, mitä Raamattu sanoo itsestään.
Menemme Hebrealaiskirjeeseen.
Voimme lukea luomisesta kohdasta 11:3: -
"Uskon kautta me ymmärrämme, että maailma on rakennettu -
Jumalan sanalla, -
niin että se, mikä nähdään, ei ole syntynyt näkyväisestä."
Maailma on luotu sanalla.
Aina kun Jumala sanoo jotain 1. Moos. 1:ssä, jotain tapahtuu.
Jumala sanoi, ja niin tapahtui.
Sana vapauttaa Hengen, joka leijuu veden päällä.
Henki on valmiina toimintaan, ja Jumalan puhuessa -
maailmaan vapautuu jotain. Sana on ensimmäisenä.
Heti Raamatun alussa puhutaan Jumalan sanasta.
Samalla tavoin Joh. 1:ssä sanotaan: -
"Alussa oli Sana, ja Sana oli Jumalan tykönä, -
ja Sana oli Jumala."
"Ja Sana tuli lihaksi." Jeesus Kristus, ruumiillistunut Sana.
Nyt näemme, kuinka tärkeä Sana on.
Jeesuksesta sanotaan, että Hän on Sana.
Hän on yhtä luovan Sanan kanssa.
Hän on voimallinen Sana, jonka kautta Jumala loi maailman.
Jeesus on myös pelastava Sana, -
ja hän opettaa Jumalan Sanaa.
Jumalan sana luo kaiken. Ilman Jumalan sanaa ei luoda mitään.
Näin on myös meidän elämässämme.
Jumala ei luo mitään ilman sanaansa, mutta Jumalan sanalla -
on sama luova voima ja mahdollisuudet, -
kuin Jumalan puhuessa.
Jumala sanoi: "Tulkoon valkeus, ja tapahtui niin."
Jumalan sanassa on sama luova voima, kun luemme sitä, -
ja kun otamme sen vastaan ja perustamme sille.
Vanhassa testamentissa on kohtia, jolloin Jumalan sana unohdettiin.
Meillä on ihana kertomus Joosian uskonpuhdistuksesta.
2. Aikak. 34. Se kertoo kahdeksan- vuotiaasta kuningas Joosiasta.
Ruotsissa oli myös kuninkaita, joiden virat alkoivat varhain.
Joosia alkoi puhdistaa epäjumalan- kuvia maastaan.
Ehkä mekin voimme nähdä epäjumalanpalvelusta maassamme.
Hän alkoi korjata temppeliä, sillä temppelijumalanpalvelus -
ei oikein toiminut siihen aikaan.
Ja kun hän vielä oli aloittamassa temppelin korjausta, -
tuli pappi Hilkia ja sanoi: "Olen löytänyt lain kirjan".
"Olen löytänyt Jumalan sanan". Jumalan sana oli ollut unohdettuna.
Kun kuningas saa Sanan käsiinsä, repäisee hän vaatteensa.
Se oli merkkinä maan epätoivoisesta tilanteesta.
Se oli merkki siitä, ettei oltu välitetty Sanasta.
Hän päätti asettaa Jumalan sanan keskelle kansan elämää.
Se on lähtökohtana Joosian uskonpuhdistukselle.
On monia esimerkkejä siitä, mitä tapahtuu, kun Sana tulee -
keskeiselle sijalle kansakunnan elämässä.
Se käsittelee juuri sitä, mistä opetan ja puhun.
Kuinka varmistamme, että maamme ja kaupunkimme vielä muuttuvat?
Se toteutuu vain Jumalan sanalla.
Katsotaanpa, millä tavalla Jeesus näkee Sanan, kun hän saarnaa.
Katsomme Markuksen evankeliumista, kuinka väkevästi hän aloittaa.
Markuksen ensimmäisen luvun ensimmäisessä jakeessa sanotaan: -
"Jeesuksen Kristuksen, Jumalan Pojan, evankeliumin alku."
Näemme tässä Jeesuksen aloittavan toimintansa.
Jakeissa 14-15 sanotaan näin: -
"Mutta sittenkuin Johannes oli pantu vankeuteen, meni Jeesus -
Galileaan ja saarnasi Jumalan evankeliumia ja sanoi..."
Tämä Jeesuksen lyhyt saarna kertoo paljon.
"Aika on täyttynyt, ja Jumalan valtakunta on tullut lähelle."
Sitten tulee evankeliumin sanoman kaksi keskeistä asiaa.
"Tehkää parannus ja uskokaa evankeliumi."
Noissa sanoissa on koko herätyksen ydinsanoma.
Jeesus itse osoitti, kuinka tärkeää on julistaa evankeliumia.
Sen jälkeen hän kulkee ympäriinsä synagogissa, kylissä ja taloissa -
ja puhuu Jumalan sanaa.
Näemme tässä Raamatun esimerkissä Jumalan Sanan tärkeyden.
Otan toisen esimerkin, Apt. 6:1-7.
Näemme kuinka herätys alkaa Jerusalemissa ja -
miten siellä asiat oli järjestetty.
Siellä oli paljon sosiaalityötä. He pitivät huolta leskistä ja -
laittoivat heille ruokaa.
Pietarin mielestä se ei kuitenkaan pitänyt antaa ruuanlaiton viedä -
sijaa Jumalan Sanalta ja rukoukselta.
Hän asetti diakonit pitämään huolta köyhien avustamisesta.
Apostolit keskittyivät rukouksen ja Sanan palvelukseen.
Mitä sen jälkeen tapahtui? Siitä puhutaan Apt. 6:7:ssä: -
"Ja Jumalan sana menestyi, ja opetuslasten luku -
lisääntyi suuresti Jerusalemissa."
Alkutekstissä sanotaan, että Jumalan sana kasvoi.
Se tarkoittaa, että silloin Jumalan valtakunta kasvaa.
Ne käyvät käsi kädessä.
Raamatun mukaan Jumalan Sanaa tarvitaan välttämättä, -
jotta jotakin tapahtuisi.
Nyt tarkastelemme herätyksen historiaa.
Historian saatossa Jumalan sana on aina ollut -
keskeisellä sijalla herätyksen aikana.
On myös niin, että Jumala tekee työtä koko ajan.
Historiasta näemme, -
että on Jumalan miehiä ja naisia, jotka kuolivat marttyyreina, -
koska uskoivat Kristukseen.
He elävät Jumalan Sanan voimasta.
Kirkkohistoriassa mainitaan niin puusta ja oljista -
kuin hopeasta ja kullastakin tehty Jumalan työ, -
mutta keskitymme nyt hopeaan ja kultaan.
Otamme esimerkiksi kirkkoisä Irenaeuksen (130-202 jKr).
Hänen suuri tehtävänsä oli puolustaa kristinuskoa.
Hänen aikanaan oli voimakkaita harhaoppisia liikkeitä.
Gnostikoilla oli väärä näkemys luomisesta.
Heidän mielestään Jumala ja luomakunta olivat paha asia.
Heillä oli perin kummallisia teorioita, ja -
hengellisten johtajien oli tuotava esiin totuus ja asetettava rajoja -
kuten meidän täytyy toimia harhaoppien suhteen.
On ihmeellistä lukea, mitä Irenaeus teki.
Hän kirjoitti pari kirjaa nimeltä "Harhaoppeja vastaan".
Hän käy kirjoissaan läpi harhaopin toisensa jälkeen.
Et edes aavista, kuinka monta hullua teoriaa -
oli Raamatusta ja Jeesuksesta jne.
Jo 200 luvulla jKr. oli hullutuksia yllin kyllin.
Mutta Irenaeus oli raamatullinen teologi.
Hän käytti Raamatun sanaa puolustamaan totuutta.
Varhaisilla uskonpuolustajilla, apologeetoilla, oli uskon kilpi.
Irenaeus oli myös lähetyssaarnaaja.
Hän oli kotoisin Vähästä-Aasiasta, mutta oli lähetystyössä -
nykyisessä Ranskassa. Hän kuoli luultavasti marttyyrina.
Hänen seurakunnassaan ilmeni ihmeitä, merkkejä ja tunnustekoja.
Siellä oli normaalia rukoilla ja paastota, -
jos joku seurakunnan toiminnassa tärkeä henkilö oli kuollut.
He rukoilivat ja paastosivat, kunnes henkilö heräsi kuolleista.
Elettiin vahvasti Jumalan Sanassa ja Pyhän Hengen voimassa.
Voisimme puhua monista henkilöistä mutta mainitsen muutamia.
Päädymme keskiaikaan, -
joka oli alkusoittoa uskonpuhdistukselle.
Väkevä englantilainen raamatun- opettaja ja teologi, -
John Wycliffe (1331-1384) painotti, että -
vain Jumalan sana on totta ja meidän on pysyttävä Sanassa.
Hän oli inspiraation lähteenä tsekkiläiselle uskon sankarille, -
Jan Husille (1369-1415).
Tshekin tasavallassa hänet muistetaan vielä hyvin.
Uskonpuhdistushan alkoi sata vuotta ennen Lutherin aikaa -
Tshekissä, jossa Jan Hus painotti Jumalan sanan tärkeyttä.
Sen jälkeen vaikutti Martti Luther 1500-luvulla.
Hänen elämäänsä on kiehtovaa tutkia.
Ilman Martti Lutheria en olisi nyt opettamassa Jumalan sanaa -
etkä sinäkään olisi kuuntelemassa.
Jumala loi hänen avullaan -
perustan koko protestanttiselle, evankeliselle, kirkolle.
Eräänä päivänä vuonna 1513 hän istuu lukemassa Sanaa.
Hän lukee Psalmeja ja tutkii jaetta toisensa jälkeen -
yrittäen ymmärtää, kuinka löytäisi hyvän Jumalan.
Onko hyvää Jumalaa olemassa?
Tutkiessaan hän tulee Ps. 31:2:een: "Vapahda minut vanhurskaudessasi."
Hänen mielestään vanhurskaus oli vaarallista, ja hän pelkäsi, -
sillä Jumala on vanhurskas.
Yhtäkkiä hän ymmärsi, että Jumala onkin sekä hyvä että vanhurskas.
"Vapahda minut vanhurskaudessasi."
Muistatteko, mitä Room. 1:16-17:ssä sanotaan?
"Evankeliumi on Jumalan voima, itse kullekin uskovalle pelastukseksi."
Hänen sisimmässään räjähti.
Kun hän ymmärsi tämän Jumalan sanan, -
myös hänen kaupungissaan ja yliopistossaan räjähti.
Wittenbergin kautta levisi uskonpuhdistus yliopistoon.
Siitä uskonpuhdistus levisi maan ääriin asti.
Siinä oli eri suuntauksia, jotka muodostivat ikään kuin suuren puun.
Seuraavaksi otamme John Wesleyn (1703-1791).
Hän koki muutoksen Englannissa raamattupiirissä.
Hänen sydämensä lämpeni ihmeellisellä tavalla, kun -
luettiin Lutherin esitelmää Roomalaiskirjeestä.
Hän muuttui ymmärtäessään Sanaa.
Sana herätti hänet henkilökohtaisesti.
John Wesleystä tuli mahtava herätyssaarnaaja.
Hänestä kerrotaan, että hän istui hevosen selässä jatkuvasti -
paitsi julistaessaan Sanaa.
Hän saarnasi saarnaamistaan ja asetti muita saarnaamaan.
Ja hän sai aikaan läpimurron Brittiläisessä kansainyhteisössä -
Jumalan Sanan avulla.
Jonathan Edwards eli myös 1700-luvulla.
Hän oli alkuna ns. suurelle heräämiselle, -
koko Amerikan historiaan vaikuttaneelle herätykselle.
Hän alkoi saarnata sellaisesta sanankohdasta, -
josta en olisi itse keksinyt ruveta julistamaan.
Hän saarnasi 5. Mooseksen kirjasta siitä, -
mitä tapahtuu syntiselle, joka ei tee parannusta synneistään.
Edwardsin sitä julistaessa Pyhä Henki aloitti herätyksen.
Herätys levisi preeriatulen lailla yli koko Amerikan mantereen.
Herätys leimaa Amerikan elämää vielä tänäänkin.
Meillä on nykyäänkin vahvoja julistajia kuten Billy Graham, -
jota rakastavat kaikki Jumalan Sanaa rakastavat.
Näin kuvan hänestä ja hänen puhujakorokkeestaan, joka -
hänellä oli mukana matkoillaan.
Hänellä oli huolellisesti tehdyt muistiinpanot, joista hän saarnasi.
Hän julisti evankeliumia ympäri maailmaa, ja monet pelastuivat.
"Sana vaikutti kaiken", kuten Luther asian ilmaisi, -
kun häneltä kysyttiin, miten Saksassa tapahtui -
niin suuri läpimurto.
Miten niin suunnaton muutos tapahtui jo Lutherin elinaikana?
"Sana vaikutti kaiken."
Siihen meidän täytyy keskittyä.
Siksi asia on tärkeää ja meidän on sitä opetettava.
Ensi kerralla opetan, että Jumalan Sanaan voi luottaa.
Käymme läpi Raamattua vastaan tehtyjä hyökkäyksiä, -
sekä olemassa olevia että entisiä.
Oli hauska tavata sinut tänään, ja odotan innolla seuraavaa kertaa, -
kun jatkamme yhdessä Jumalan Sanan opiskelua!
Uskon, että aiheemme raamatullisesta uskosta -
ja herätyksestä on tärkeä ajassamme, -
jotta voisimme vakiinnuttaa Sanaa -
sekä levittää ja puolustaa sitä.
Olen kiitollinen, että TV7:n on tehnyt tämän opetusohjelman.
On tärkeää, että he voivat maksaa myös opetussarjan laskut.
Tue tätä ohjelmaa!
Suomennos: Anneli Olin